
Vi har taget hul på et nyt år. Det betyder, at en ny udgave 
af SUFOI Årsrapport 2016 er på vej med posten til SUFOI's 
æresmedlemmer og medlemmer af SUFOI's Støttekreds. 

Alle, der i det forgangne år har støttet foreningens arbejde med 
mindst kr. 250, får tilsendt en printudgave af SUFOI Årsrapport 
2016. 

Indholdet af SUFOI Årsrapport 2016 repræsenterer et meget lille, 
men velvalgt udpluk af de mange artikler og notitser, som er 
blevet bragt i det forgangne års 20 udgaver af UFO-Mail. I den nye 
udgave bringer vi også en fotosag, som ikke tidligere har været 
offentliggjort. 

Du kan læse SUFOI Årsrapport 2016 online på ufo.dk. 

Hvis du mener, at SUFOI's arbejde med at udforske ufomyten er 
værd at støtte, kan du blive medlem af SUFOI's Støttekreds. Dit 
bidrag gør det muligt for os at drive ufo.dk og undersøge ufooplevelser. 

Som medlem af SUFOI's Støttekreds har du ingen forpligtelser over for foreningen. Støttebeløbet 
gælder for et år. Nederst i denne UFO-Mailser du, hvordan du støtter foreningens arbejde. 

Dezso Stemoczky/SUFOI Picture Library 


Af Kim Møller Hansen 

Natten mellem den 19. og 20. september 1961 
var Betty og Barney Hili - bosiddende i byen 
Portsmouth, New Hampshire - på vej hjem ad 
Hovedvej 3 efter et weekendophold ved 
Niagara Fails. Ægteparret havde spist et let 
måltid på en restaurant i Colebrook klokken 
22.05 og var enige om, at de nok ville være 
hjemme klokken 2.30 eller senest kl. 3.00. Kort 
før midnat, da de havde nået Croveton i New 
Hampshire, opdagede de i sydvest et kraftigt, stjernelignende lys, der så ud til at 
bevæge sig. Nattehimlen var klar og lys på grund af månelyset. 

Dette er optakten til en af ufohistoriens mest berømte bortførelsessager. Betty 
og Barney Hill-sagen er af samme årsag blev grundigt behandlet gennem 
årene i SUFOI's udgivelser. 

Mange læsere vil også være bekendt med, at vi i SUFOI - ligesom mange 
andre verden rundt - ikke er i tvivl om, at ægteparrets oplevelse blev indledt 
af en observation af en planet, som de fortolkede som et rumskib, og at Bettys 
gentagne, natlige mareridt påvirkede Barney og udviklede sig til den senere så 
berømte bortførelsesoplevelse. 

Ægteparret gik som bekendt i terapi hos dr. Benjamin Simon, hvor de under 
hypnose fortalte om deres oplevelse. Dr. Simon har altid understreget, at 
hypnosen kun viste, hvad Betty og Barney selv oplevede som sandheden, og at det, de fortalte 
under hypnosen, på ingen måde måtte opfattes som et bevis på, at de virkelig havde været bortført 
og var blevet undersøgt af aliens. 









Selv om sagens mange aspekter er grundigt analyseret og 
behandlet i litteraturen, kan der alligevel dukke dokumenter 
op, som tilføjer nye detaljer og bekræfter gamle data. Dette 
skete netop den 22. december 2015, da Robert Sheaffer 
lagde et stort dokument (48 sider, 14 Mb) på 
sin hjemmeside med scanninger af: 

• korrespondance mellem dr. Benjamin Simon og Philip J. 
Klass 

• korrespondance mellem Betty Hiil og Philip J. Klass 

• korrespondance mellem dr. Benjamin Simon og Robert 
Sheaffer 

• kopier af formodet „radar-bevis" for Hilis UFO 

• Betty Hiils tegning, der viser objektets position i forhold 
til Månen 

• Roberts Sheaffers artikel i Official UFO magazine (august 
1976) 

• kopi af vejrrapporten for 19.-20. sept. 1961 fra Mt 
Washington Observatory, det højeste punkt i New 
Hampshires White Mountains. 



Kathleen Marden fotograferet 
sammen med sin tante, Betty Hiil 
(1919-2004), ved et MUFON-møde i 
2003. 

(Foto: Kathleen Marden) 


Hvad fortæller de nye dokumenter i Hill-sagen? 

• Det påstås ofte af rumskibstilhængere, at dr. Benjamin Simon var overbevist om, at 
ægteparret Hiil virkelig havde været bortført af aliens. I et brev dateret den 28. oktober 1975 
skriver dr. Benjamin Simon til Philip J. Klass: „... jeg er også overbevist om, at,bortførelsen og 
undersøgelsen' ikke fandt sted undtagen i Bettys drømme, og jeg har stærke beviser for 
dette..." 

• En journalist på Boston Herald Traveler påstod i sin tid, at der fandtes radar-rapporter, som 
viser, at Hiils ufo blev sporet på radar. Korrespondancen afslører, at disse beviser ikke 
eksisterer. 

• Betty Hiil sendte til Robert Sheaffer en tegning, der viser objektets position i forhold til Månen. 
Tegningen afslører, at hun faktisk observerede Jupiter og opfattede denne planet som et 
rumskib. 

• Betty Hiil forsøgte forgæves i næsten truende vendinger at få dr. Benjamin Simon til at tro på 
bortførelsen og ikke forholde sig kritisk til den. 

• I brevene til Klass fortæller dr. Benjamin Simon, at han først kom med kritiske bemærkninger 
til Betty Hiils version af sagen i offentligheden, da tv-filmen The UFO Incident havde haft 
premiere den 18. oktober 1975. Betty Hiil var rasende, da Simon i The Today Show i 1975 
fortalte om sin egen opfattelse af sagen. Hun ringede til ham og beskyldte ham for at lyve - 
trods det, at de fakta, han fremlagde i tv-udsendelsen, oprindeligt stammede fra Betty selv, 
bl.a. at hendes søster var meget ufointeresseret og havde påvirket Betty. 

• Dr. Benjamin Simon havde i 1976 planer om at skrive en bog, hvor han ville fremlægge sin 
egen version af hele „bortførelsessagen". Både Philip J. Klass og Robert Sheaffer lovede at 
hjælpe ham med at få banet vejen for en udgivelse hos et stort forlag. Desværre blev 
bogprojektet aldrig realiseret. 

• I et brev fra 3. december 1975 skriver Betty Hiil til Philip J. Klass, at nu, hvor hun ved, hvor 
han bor, vil hun bede rumvæsnerne om at svæve i deres fartøj foran hans vinduer - formentlig 
for at overbevise ham om deres eksistens og bekræfte Bettys troværdighed - men at Klass ikke 
må gøre noget, som ufobesætningen kan opfatte som en trussel, for så vil han blive ramt af 
deres blå-grønne lysstråle, på samme måde som det skete for Travis Walton i Arizona i 
november 1975. 

De nyligt offentliggjorte dokumenter bringer for så vidt ikke noget afgørende nyt for dagen, men er 
alligevel interessant læsning, fordi de bekræfter den jordnære forklaring på Betty og Barney Hill- 
sagen og afkræfter populære myter på nettet. _ 

(Tegning: OMNI Reboot) 




Læs mere om Betty og Barney Hill-sagen og hypnose 

Aliens, SUFOI 2013 

En nat i New Hampshire - for 50 år siden 
Et sandt mesterværk 
Et spørgsmål om hypnose 
UFO-bortførelser - hvad ved vi egentlig? 


Kilder 

http://badufos.blogspot.dk/ 

www.debunker.com/historical/historical.html 

Radiodokumentar om H.C. 

Petersen 

Af Ole Henningsen 

Den 25. november 2015 sendte Radio 24syv en radiodokumentar om SUFOI's stifter, major H. C. 
Petersen. Udsendelsen er optaget og fortalt af Andreas Jeppesen og Kenneth Frydensbjerg med 
baggrund i aktuelle samtaler og optagelser med Per Borgaard og Ole Henningsen samt en 
reportagetur til AFU i Norrkoping med klip fra en dansk radioudsendelse fra 1984, hvor H. C. 
Petersen medvirker. 



Fra optagelsen i Rigsarkivets lokaler til 
radiodokumentaren om H. C. Petersen med 
Kenneth Frydensbjerg (tv.)/ Andreas 
Jeppesen samt SUFOI's Ole Henningsen. 

_ (Foto: Ole Henningsen) 


Radic>24syv Hør radio *•> Værter 


25/11 Majoren og de flyvende tallerkener 

I mere end 50 år var major i flyvevåbnet H.C. Petersen 
besat af flyvende tallerkener og besøg fra fremmede 
planeter. Reporterne Andreas Jeppesen og Kenneth 
Frydensbjerg har undersøgt hans personlige arkiv i 
forsøget på at finde svar på ét af livets største 
spørgsmål. Tilrettelæggelse og optagelse: Andreas 
Jeppesen og Kenneth Frydensbjerg. Klip: Nikolaj Kirk. 

Hør udsendelsen. Læs også Per Borgaards mindeartikel om 
H. C. Petersen i UFO-Mail. 







